Blaze7451/Wiki-th-20250601 huggingface dataset:
พ.ศ. 2396

พุทธศักราช 2396 ตรงกับปีคริสต์ศักราช 1853 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น- ปีฉลู เบญจศก จุลศักราช 1215 (วันที่ 13 เมษายน เป็นวันเถลิงศก)

**ผู้นำ**
 พระมหากษัตริย์: พระบาทสมเด็จพระจอมเกล้าเจ้าอยู่หัว (2 เมษายน พ.ศ. 2394 - 1 ตุลาคม พ.ศ. 2411)
**กรมพระราชวังบวรสถานมงคล: พระบาทสมเด็จพระปิ่นเกล้าเจ้าอยู่หัว
***เจ้าประเทศราช:
****เจ้าผู้ครองนครเชียงใหม่: พระเจ้ามโหตรประเทศ
****เจ้าผู้ครองนครลำพูน: เจ้าไชยลังกาพิศาลโสภาคย์คุณ
****เจ้าผู้ครองนครน่าน: เจ้าอนันตวรฤทธิเดช
****เจ้าผู้ครองนครแพร่: พระยาพิมพิสารราชา

**เหตุการณ์**
300px- 4 ตุลาคม- สงครามไครเมียเริ่มต้น จักรวรรดิออตโตมันประกาศสงครามกับจักรวรรดิรัสเซีย หลังละเมิดสนธิสัญญากุ๊ดชุคไกนาร์ดจิ

**วันเกิด**
 7 เมษายน - เจ้าชายลีโอโพลด์ ดยุกแห่งออลบานี (สิ้นพระชนม์ 28 มีนาคม พ.ศ. 2427)- 20 กันยายน - พระบาทสมเด็จพระจุลจอมเกล้าเจ้าอยู่หัว พระมหากษัตริย์ไทยรัชกาลที่ 5 แห่งราชวงศ์จักรี (สวรรคต 23 ตุลาคม พ.ศ. 2453)- ไม่ทราบวัน - ตุ้ม จันทนิตย์ (ถึงแก่กรรม พ.ศ. 2501)

**วันสิ้นพระชนม์**
 9 ธันวาคม - สมเด็จพระมหาสมณเจ้า กรมพระปรมานุชิตชิโนรส (ประสูติ 17 ธันวาคม พ.ศ. 2333)- 17 ธันวาคม - พระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย (ประสูติ 2 พฤษภาคม พ.ศ. 2334)
หมวดหมู่:พ.ศ. 2396
พ.ศ. 2397

พุทธศักราช 2397 ตรงกับปีคริสต์ศักราช 1854

**ผู้นำ**
 พระมหากษัตริย์: พระบาทสมเด็จพระจอมเกล้าเจ้าอยู่หัว (2 เมษายน พ.ศ. 2394 - 1 ตุลาคม พ.ศ. 2411)
**กรมพระราชวังบวรสถานมงคล: พระบาทสมเด็จพระปิ่นเกล้าเจ้าอยู่หัว
***เจ้าประเทศราช:
****เจ้าผู้ครองนครลำพูน: เจ้าไชยลังกาพิศาลโสภาคย์คุณ
****เจ้าผู้ครองนครน่าน: เจ้าอนันตวรฤทธิเดช
****เจ้าผู้ครองนครแพร่: พระยาพิมพิสารราชา

**เหตุการณ์**
 27 มีนาคม- จักรวรรดิอังกฤษและจักรวรรดิฝรั่งเศสเข้าร่วมสงครามไครเมีย

**วันเกิด**
 28 กุมภาพันธ์ - เจ้าหญิงเอลีซาเบ็ทแห่งซัคเซิน-ไวมาร์-ไอเซอนัค (สิ้นพระชนม์ 10 กรกฎาคม พ.ศ. 2451)- มีนาคม - พระครูสังวรโสภณ (สาย ติสสโร)- 11 พฤษภาคม - พระเจ้าบรมวงศ์เธอ พระองค์เจ้าประภัศร (สิ้นพระชนม์ 29 มิถุนายน พ.ศ. 2469)- 16 ตุลาคม - ออสการ์ ไวลด์ นักเขียนชาวไอร์แลนด์ (เสียชีวิต 30 พฤศจิกายน ค.ศ. 1900)- 5 พฤศจิกายน - เจ้าคุณพระประยุรวงศ์ (พิราลัย 22 มีนาคม พ.ศ. 2486)

**วันถึงแก่กรรม**
หมวดหมู่:พ.ศ. 2397
พ.ศ. 2398

พุทธศักราช 2398 ตรงกับปีคริสต์ศักราช 1855

**ผู้นำ**
 พระมหากษัตริย์: พระบาทสมเด็จพระจอมเกล้าเจ้าอยู่หัว (2 เมษายน พ.ศ. 2394 - 1 ตุลาคม พ.ศ. 2411)
**กรมพระราชวังบวรสถานมงคล: พระบาทสมเด็จพระปิ่นเกล้าเจ้าอยู่หัว
***เจ้าประเทศราช:
****เจ้าผู้ครองนครลำพูน: เจ้าไชยลังกาพิศาลโสภาคย์คุณ
****เจ้าผู้ครองนครน่าน: เจ้าอนันตวรฤทธิเดช
****เจ้าผู้ครองนครแพร่: พระยาพิมพิสารราชา

**เหตุการณ์**
 9 กุมภาพันธ์ - เกิดปรากฏการณ์ "รอยเท้าปีศาจ" ขึ้นที่เดวอน ประเทศอังกฤษ- 12 เมษายน - เริ่มใช้เพลง God Save The Queen เป็นเพลงสรรเสริญพระบารมีในสยาม- 16 เมษายน - เซอร์ จอห์น บาวริง เข้าเฝ้ารัชกาลที่ 4 อย่างเป็นทางการวันนี้- 18 เมษายน - มีการลงนามสนธิสัญญาทางพระราชไมตรีระหว่างสยามกับอังกฤษ- 26 มิถุนายน - ตั้งชื่อบางนางรมย์เป็นประจวบคีรีขันธ์ และเกาะกงเป็นปัจจันตคีรีเขตในวันนี้- 9 พฤศจิกายน - สร้างเรือกลไฟลำแรกของสยามชื่อสยามอรสุมพล

**วันเกิด**
 24 เมษายน - สมเด็จพระเจ้าบรมวงศ์เธอ เจ้าฟ้าจันทรมณฑล โสภณภควดี กรมหลวงวิสุทธิกระษัตริย์ (สิ้นพระชนม์ 14 พฤษภาคม พ.ศ. 2406)- 7 พฤษภาคม - พระเจ้าบรมวงศ์เธอ กรมพระนเรศรวรฤทธิ์ (สิ้นพระชนม์ 10 สิงหาคม พ.ศ. 2468)- 14 กรกฎาคม - พระเจ้าบรมวงศ์เธอ พระองค์เจ้าศรีนาคสวาดิ (สิ้นพระชนม์ 7 สิงหาคม พ.ศ. 2456)- 29 ตุลาคม - พระเจ้าบรมวงศ์เธอ กรมหลวงพิชิตปรีชากร (สิ้นพระชนม์ 11 มีนาคม พ.ศ. 2452)- 10 ธันวาคม - พระเจ้าบรมวงศ์เธอ เจ้าฟ้ากรมขุนขัตติยกัลยา (สิ้นพระชนม์ 13 พฤษภาคม พ.ศ. 2425)

**วันถึงแก่กรรม**
 23 กุมภาพันธ์ - คาร์ล ฟรีดริช เกาส์ นักคณิตศาสตร์ นักดาราศาสตร์ และนักฟิสิกส์ชาวเยอรมัน (เกิด 30 เมษายน พ.ศ. 2320)- 26 เมษายน - สมเด็จเจ้าพระยามหาประยูรวงศ์ (ดิศ บุนนาค) (เกิด พ.ศ. 2331)
หมวดหมู่:พ.ศ. 2398
พ.ศ. 2399

พุทธศักราช 2399 ตรงกับปีคริสต์ศักราช 1856

**ผู้นำ**
 พระมหากษัตริย์: พระบาทสมเด็จพระจอมเกล้าเจ้าอยู่หัว (2 เมษายน พ.ศ. 2394 - 1 ตุลาคม พ.ศ. 2411)
**กรมพระราชวังบวรสถานมงคล: พระบาทสมเด็จพระปิ่นเกล้าเจ้าอยู่หัว
***เจ้าประเทศราช:
****เจ้าผู้ครองนครลำพูน: เจ้าไชยลังกาพิศาลโสภาคย์คุณ
****เจ้าผู้ครองนครน่าน: เจ้าอนันตวรฤทธิเดช
****เจ้าผู้ครองนครแพร่: พระยาพิมพิสารราชา

**เหตุการณ์**

**วันเกิด**
 8 มกราคม – เจ้าพระยาราชศุภมิตร (อ๊อด ศุภมิตร) ผู้กำกับการกรมพระตำรวจหลวง (อสัญกรรม 20 เมษายน พ.ศ. 2472)- 5 เมษายน - พระเจ้าบรมวงศ์เธอ กรมหลวงประจักษ์ศิลปาคม (สิ้นพระชนม์ 25 มกราคม พ.ศ. 2468)- 12 เมษายน - พระเจ้าราชวรวงศ์เธอ พระองค์เจ้าเฉิดโฉม พระธิดาในพระบาทสมเด็จพระปิ่นเกล้าเจ้าอยู่หัว (สิ้นพระชนม์ 11 มิถุนายน พ.ศ. 2489)- 14 เมษายน - เจ้าพระยาบดินทรเดชานุชิต (หม่อมราชวงศ์อรุณ ฉัตรกุล) (ถึงแก่อสัญกรรม 25 สิงหาคม พ.ศ. 2464)- 27 เมษายน - จักรพรรดิถงจื้อ (สวรรคต 12 มกราคม พ.ศ. 2418)- 21 มิถุนายน - พระเจ้าราชวรวงศ์เธอ พระองค์เจ้าประโลมโลก (สิ้นพระชนม์ 25 มกราคม พ.ศ. 2443)- 5 สิงหาคม - พระเจ้าบรมวงศ์เธอ กรมหลวงพรหมวรานุรักษ์ (สิ้นพระชนม์ 4 มกราคม พ.ศ. 2468)- 27 สิงหาคม - พระเจ้าราชวรวงศ์เธอ พระองค์เจ้าพรหเมศ (สิ้นพระชนม์ 18 กรกฎาคม พ.ศ. 2434)- 4 กันยายน - พระเจ้าราชวรวงศ์เธอ พระองค์เจ้าโศกส่าง (สิ้นพระชนม์ 13 พฤษภาคม พ.ศ. 2471)- 12 พฤศจิกายน - สมเด็จพระอริยวงศาคตญาณ (แพ ติสฺสเทโว) (สิ้นพระชนม์ 26 พฤศจิกายน พ.ศ. 2487)

**วันถึงแก่กรรม**
หมวดหมู่:พ.ศ. 2399
ดิลิเชียส

ดิลิเชียส (Delicious, เขียนตามแบบว่า del.icio.us) เป็นเว็บเซอร์วิซโซเชียลบุ๊กมาร์กสำหรับการเก็บรักษา การแบ่งปัน และการค้นพบบุ๊กมาร์กเว็บ เว็บไซต์นี้ก่อตั้งโดยโจชัว แชคเทอร์และ Peter Gadjokov ใน ค.ศ. 2003 และยาฮู! เข้าซื้อกิจการใน ค.ศ. 2005 ในช่วงปลาย ค.ศ. 2008 เว็บไซต์นี้อ้างว่ามีผู้ใช้กว่า 5.3 ล้านบัญชีและบุ๊กมาร์กยูอาร์แอลเฉพาะถึง 180 ล้านอัน ยาฮูขายดิลิเชียสให้กับ AVOS Systems ในเดือนเมษายน ค.ศ. 2011 และเว็บไซต์เปิดบริการอีกครั้งในสถานะ "กลับสู่เบต้า" เมื่อวันที่ 27 กันยายในปีนั้น ในเดือนพฤษภาคม ค.ศ. 2014 AVOS ขายเว็บนี้ให้แก่ Science Inc. ในเดือนมกราคม ค.ศ. 2016 Delicious Media ซึ่งเป็นพันธมิตรใหม่ รายงานว่าได้เข้าควบคุมบริการดังกล่าว 
ในเดือนมิถุนายน ค.ศ. 2017 พินบอร์ดเข้าซื้อกิจการของดิลิเชียส และบริการบุ๊กมาร์กถูกปิดตัวลง

**คุณสมบัติ**
ลักษณะการทำงานคือ ผู้ใช้สามารถเก็บบุกมาร์กไว้บนอินเทอร์เน็ต เพื่อให้สามารถเรียกใช้ข้อมูลที่ไหนก็ได้ แตกต่างจากการเก็บบุกมาร์กธรรมดาที่เรียกใช้ได้เฉพาะเครื่องคอมพิวเตอร์นั้นๆ คุณสมบัติเด่นที่แตกต่างจากเว็บบุกมาร์กทั่วไปคือ มีการเชื่อมโยงรายชื่อบุกมาร์กเข้ากับบุกมาร์กของผู้ใช้รายอื่น ซึ่งทำให้รู้ว่าเว็บนั้นมีผู้ใช้กี่คนที่ได้ทำบุกมาร์กไว้ การทำงานของระบบจะสร้างจาวาสคริปต์ไว้ที่แถบบุกมาร์กของผู้ใช้ และเมื่อผู้ใช้ต้องการบันทึกหรือเรียกใช้บุกมาร์ก เพียงแค่กดปุ่มนั้นและบุกมาร์จะถูกเซฟอัตโนมัติเข้าสู่อินเทอร์เน็ต คุณสมบัติอื่นของดีลิเชียส คือความสามารถในการแท็กแต่ละบุกมาร์กเพื่อเป็นการจัดหมวดหมู่อัตโนมัติ และความสามารถในการฟีด ส่งข้อมูลบุกมาร์กล่าสุดเข้าสู่แหล่งข้อมูลอื่นเพื่อดูได้ว่าเว็บไหนกำลังเป็นที่นิยมที่มีผู้ใช้บันทึกมากที่สุด
การใช้งานเว็บทั้งหมดเป็นการใช้ฟรีโดยไม่ต้องเสียเงิน และผู้พัฒนาโปรแกรมที่ต้องการพัฒนาต่อสามารถดาวน์โหลดAPIได้ นอกจากนี้มีเว็บไซต์ de.lirio.us เปิดให้ใช้โดยเป็นเว็บโอเพนซอร์สของดีลิเชียส

**ประวัติ**
โลโก้เก่า

**ชื่อ**
ชื่อโดเมน "del.icio.us" เป็นตัวอย่างที่เป็นที่รู้จักของการแฮ็กชื่อโดเมน ซึ่งเป็นการผสมตัวอักษรแบบไม่ธรรมดาเพื่อสร้างคำหรือวลี
ในบทสัมภาษณ์แชคเทอร์อธิบายถึงวิธีการเลือกชื่อโดเมนว่า “ผมลงทะเบียนโดเมนเมื่อ .us เปิดให้ขึ้นทะเบียน และการทดสอบอย่างรวดเร็วทำให้ผมเห็นตัวอักษรต่อท้าย 6 ตัวที่ช่วยให้ผมสร้างคำได้มากที่สุด ในการสนทนาในช่วงแรก เพื่อนคนหนึ่งอ้างถึงการค้นหาลิงก์ที่ดีว่าเป็นการ 'กินเชอร์รี' และผมเดาว่าคำอุปมาอุปไมยนั้นก็ติดอยู่ในใจ"
เมื่อวันที่ 6 กันยายน ค.ศ. 2007 แชคเทอร์ประกาศว่าเมื่อออกแบบเว็บไซต์ใหม่ ชื่อเว็บไซต์จะเปลี่ยนเป็น "Delicious" การออกแบบใหม่เริ่มใช้งานจริงในวันที่ 31 กรกฎาคม ค.ศ. 2008 ในเดือนมกราคม 2016 มีการประกาศการเปลี่ยนแปลงบนเว็บไซต์ รวมถึงการเปลี่ยนชื่อกลับไปเป็น "del.icio.us"
เมื่อวันที่ 24 เมษายน ค.ศ. 2016 ดิลิเชียส (Delicious) เปลี่ยนผ่านกลับเป็น "del.icio.us"

**อ้างอิง**
หมวดหมู่:เว็บไซต์ชุมชน
หมวดหมู่:การเจาะโดเมน
หมวดหมู่:โซเชียลบุ๊กมาร์ก
หมวดหมู่:ยาฮู  
หมวดหมู่:เว็บ 2.0
แพลนไนน์

แพลนไนน์ (Plan 9) เป็นระบบปฏิบัติการตัวหนึ่งซึ่งนำแนวคิดต่อมาจากยูนิกซ์ พัฒนาโดยห้องปฏิบัติการวิจัยเบลล์ แพลนไนน์ไม่ได้พัฒนามาจากยูนิกซ์โดยตรง แต่มีหลักการทำงานใกล้เคียงกันมาก แพลนไนน์ถูกพัฒนาเป็นการภายในห้องปฏิบัติการมาช่วงระยะหนึ่ง ก่อนจะเผยแพร่สู่สาธารณชนใน ค.ศ. 1993 ในปัจจุบันทางห้องปฏิบัติการวิจัยเบลล์ไม่สนใจหาผลประโยชน์เชิงพาณิชย์กับแพลนไนน์อีกต่อไป และประกาศให้ใช้สัญญาแบบโอเพ่นซอร์ส รุ่นล่าสุดคือ 4th edition

**แหล่งข้อมูลอื่น**
  Plan 9 date=2005-11-07 
หมวดหมู่:ระบบปฏิบัติการฝังตัว
หมวดหมู่:ระบบปฏิบัติการ
หมวดหมู่:แพลตฟอร์มคอมพิวเตอร์
วีไอ

วีไอ (Vi) เป็นซอฟต์แวร์แก้ไขข้อความ พัฒนาโดยบิล จอย เมื่อ ค.ศ. 1976 เพื่อใช้ในระบบปฏิบัติการ BSD ยุคแรก ๆ
ชื่อ vi นำมาจากจำนวนอักษรที่สั้นที่สุดของคำสั่ง visual ที่ไม่ซ้ำกับคำสั่งอื่น ของโปรแกรม ex ซึ่งใช้ในการเปลี่ยนโหมดของ ex จาก line editor เป็น visual อ่านออกเสียงว่า "วี-ไอ" ไม่ใช่ "ไว" และไม่ได้หมายถึงเลข 6 ตามอักษรโรมัน
vi กลายเป็นโปรแกรมแก้ไขข้อความที่นิยมที่สุด และเป็นมาตรฐานของระบบปฏิบัติการยูนิกซ์แทบทุกตัว ปัจจุบันมีโปรแกรมเลียนแบบ vi หลายตัว ที่ได้รับความนิยมสูงสุดคือ Vim (Vi IMproved)
หมวดหมู่:ซอฟต์แวร์บนยูนิกซ์
หมวดหมู่:โปรแกรมแก้ไขข้อความ
บิล จอย

thumb
บิล จอย (Bill Joy ชื่อเต็ม William N. Joy) เกิดวันที่ 8 พฤศจิกายน ค.ศ. 1954 เป็นหนึ่งในผู้ก่อตั้งบริษัทซัน ไมโครซิสเต็มส์ เมื่อ ค.ศ. 1982 และทำงานอยู่กับซันจนถึง ค.ศ. 2003
บิลเป็นบุคคลสำคัญในการสร้างระบบปฏิบัติการยูนิกซ์ของเบิร์กเลย์ชื่อ BSD ซึ่งเป็นรากฐานของระบบปฏิบัติการในยุคปัจจุบันหลายตัว อย่างเช่น FreeBSD NetBSD และ OpenBSD ผลงานอื่นๆ ของบิล คือ TCP/IP โปรแกรมแก้ไขข้อความ vi NFS และเชลล์แบบ csh
บิลจอยยังมีส่วนสำคัญในการออกแบบไมโครโปรเซสเซอร์ SPARC ภาษาจาวา และ JINI 

**แหล่งข้อมูลอื่น**
  Why the future doesn't need us งานเขียนของบิล จอย ในนิตยสาร Wired เดือนเมษายน 2000
หมวดหมู่:บุคคลในวงการคอมพิวเตอร์
เกมบอย

เกมบอย (Game Boy; Gēmu Bōi) เป็นเครื่องเล่นเกมพกพาที่ถอดเปลี่ยนเกมส์ได้หลากหลาย ใช้พลังงานจากแบตเตอรี่ ผลิตโดยบริษัทนินเทนโด โดยพัฒนาต่อมาจากเกมกด เป็นเครื่องเล่นเกมที่มียอดขายสูงที่สุดจนถึงปัจจุบัน และมีรุ่นต่าง ๆ มากมาย

**รุ่น**

**เกมบอย**
เกมบอยรุ่นแรกสุดวางจำหน่ายเมื่อวันที่ 21 เมษายน ค.ศ. 1989 ที่ประเทศญี่ปุ่น ใช้โปรเซสเซอร์แบบ Zilog Z80 และจอภาพ LCD ขาวดำ เล่นเกมจากตลับเกม

**เกมบอยพ็อกเก็ต**
ค.ศ. 1996 นินเทนโดได้วางขายเกมบอยพ็อกเก็ต (Game Boy Pocket) ที่ออกแบบให้มีขนาดเล็กลงและประหยัดพลังงานมากขึ้น หลังจากนั้น นินเทนโดก็ได้เริ่มวางขายเกมบอยคัลเลอร์ (Game Boy Color) ซึ่งก็ไม่ทำให้คนทั้งโลกผิดหวัง ด้วยหน้าจอสีที่แสดงสีได้มากถึง 65,000 สี และมีขนาดเล็กพกพาได้สะดวก

**อ้างอิง**
หมวดหมู่:เครื่องเล่นวิดีโอเกม
นินเท็นโด ดีเอส

นินเท็นโด ดีเอส (ニンテンドーDS; Nintendo DS ทับศัพท์: นินเท็นโด ดีเอส) เป็นเครื่องเล่นเกมพกพาที่มีสองหน้าจอได้รับการพัฒนาและจัดจำหน่ายโดยบริษัทนินเท็นโด ออกวางจำหน่ายทั่วโลกในระหว่างปี ค.ศ. 2004 และ ค.ศ. 2005 คำว่า "DS" เป็นตัวอักษรย่อภาษาอังกฤษที่มาจากคำว่า Dual Screen หรือ Developer's System และได้เปิดตัวคุณสมบัติใหม่ที่โดดเด่นสำหรับเครื่องเล่นเกมพกพาอย่างเช่น ทั้งสองจอแอลซีดีทำงานควบคู่กัน, หน้าจอด้านล่างจะเป็นหน้าจอที่สัมผัสได้, มีไมโครโฟนในตัวเครื่องและรองรับการเชื่อมต่อแบบไร้สาย หน้าจอทั้งสองถูกรวมเข้าไว้ด้วยการออกแบบฝาพับที่คล้ายกับเกมบอยอัดวานซ์ SP นินเท็นโด ดีเอส ยังมีคุณสมบัติที่จะใช้เครื่องเล่นเกม DS หลายเครื่องในการตอบโต้กันผ่านวายฟายในระยะใกล้โดยไม่จำเป็นต้องเชื่อมต่อกับเครือข่ายไร้สาย และอีกวิธีหนึ่งผู้ใช้สามารถตอบโต้ออนไลน์โดยใช้บริการนินเท็นโดวายฟายคอนเนคชัน ที่ปิดให้บริการไปแล้วในวันที่ 20 พฤษภาคม ปี ค.ศ. 2014 คู่แข่งหลักคือโซนี่เพลย์สเตชันพอร์เทเบิล ในระหว่างเครื่องเล่นวิดีโอเกมยุคที่เจ็ด.

**ประวัติ**

**ฮาร์ดแวร์**

**ซอฟต์แวร์และฟีเจอร์**

**เกมส์**

**การตอบรับ**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของนินเท็นโด ดีเอส date=2012-03-07 
หมวดหมู่:สิ้นสุดในปี พ.ศ. 2550
หมวดหมู่:นินเท็นโด
หมวดหมู่:เครื่องเล่นวิดีโอเกม
หมวดหมู่:เครื่องเล่นวิดีโอเกมพกพา
กอร์ดอน ฟรีแมน

ดอกเตอร์ กอร์ดอน ฟรีแมน (Dr. Gordon Freeman) เป็นตัวละครหลักเงียบของวิดีโอเกมซีรีส์ฮาล์ฟไลฟ์ สร้างโดยเกบ นีเวลล์ และออกแบบโดยนีเวลล์และมาร์ค เลดลอว์ แห่งวาล์ว การปรากฏครั้งแรกของเขาคือฮาล์ฟ-ไลฟ์ กอร์ดอน ฟรีแมนถูกพรรณนาว่าเป็นชายชาวคอเคเซียนที่สวมใส่แว่นตา มาจากซีแอตเทิล มีผมสีน้ำตาลและเคราแพะอันเป็นเอกลักษณ์ ผู้สำเร็จการศึกษาจากเอ็มไอทีด้วยปริญญา ปร.ด. สาขาฟิสิกส์ทฤษฎี เขาสวมบทบาทเป็นพนักงานของสถาบันวิจัยแบล็กเมซา กอร์ดอนควบคุมโดยผู้เล่น มักได้รับมอบหมายให้ใช้อาวุธและเครื่องมือที่หลากหลายเพื่อต่อสู้กับสิ่งมีชีวิตต่างดาว เช่น เฮดแครปส์ ตลอดจนเครื่องจักรและทหารคอมไบน์ ตัวละครกอร์ดอน ฟรีแมนได้รับการตอบรับอย่างดีจากนักวิจารณ์และนักเล่นเกม และเว็บไซต์เกมหลายแห่งมักถือว่าเขาเป็นหนึ่งในตัวละครในวิดีโอเกมที่ยิ่งใหญ่ที่สุดตลอดกาลรวมถึงยูจีโอ และเกมสปอต

**การออกแบบตัวละคร**
เกบ นีเวลล์ ผู้กำกับฮาล์ฟ-ไลฟ์ ได้ตั้งชื่อว่า "กอร์ดอน ฟรีแมน" ระหว่างการสนทนากับมาร์ค เลดลอว์ ผู้เขียนเกม ในรถของเขา เลดลอว์ได้ตั้งชื่อตัวละครว่า "ไดสัน ปวงกาเร" โดยผสมผสานชื่อนักฟิสิกส์และนักปราชญ์ ฟรีแมน ไดสัน และนักคณิตศาสตร์ อ็องรี ปวงกาเร พื้นผิวบนหัวของกอร์ดอนนั้น "ใหญ่เกินไปสำหรับงานเพียงคนเดียว" ดังนั้นนักออกแบบของวาล์วจึงรวมข้อมูลอ้างอิงจากคนสี่คน กอร์ดอนรุ่นก่อนหน้าหรือที่รู้จักในชื่อ "อีวานนักบินอวกาศ" มีเคราทั้งตัวและถูกตัดแต่งในเวลาต่อมา การทำซ้ำแนวคิดอื่น ๆ ของกอร์ดอนได้นำเสนอแว่นตาที่แตกต่างกัน ผมหางม้า และหมวกกันน๊อค
ไฟล์:Standard Crowbar Black.jpg|right|50px|thumb|ชะแลง อาวุธที่โดดเด่นที่สุดของฟรีแมน
กอร์ดอนสวมชุดป้องกันอันตรายแบบพิเศษทั้งตัว รู้จักกันในชื่อฮาซาร์ดัสเอ็นไวรอนเมนต์สสูท (หรือเอชอีวีสูท)

**ผลตอบรับ**

**อ้างอิง**

**อ่านเพิ่มเติม**

**แหล่งข้อมูลอื่น**
  Gordon Freeman บน Combine OverWiki วิกิภายนอก
หมวดหมู่:ตัวละครเกม
หมวดหมู่:ตัวละครที่เป็นนักวิทยาศาสตร์
หมวดหมู่:ตัวละครชายในวิดีโอเกม
หมวดหมู่:ตัวละครวิดีโอเกมที่อิงจากบุคคลจริง
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครในบันเทิงคดีที่มาอาศัยอยู่ในเวลา
กล้องส่องทางไกล

กล้องโทรทรรศน์ กล้องส่องทางไกลสำหรับดูดวงดาว
กล้องส่องทางไกล (spotting scope) เป็นกล้องโทรทรรศน์แบบพกพาขนาดกะทัดรัดน้ำหนักเบาที่ได้รับการปรับให้เหมาะสมสำหรับการสังเกตวัตถุที่อยู่ห่างไกลโดยละเอียด มีใช้กันหลากหลายตั้งแต่ทางวิทยาศาสตร์จนถึงทางนันทนาการ ตัวอย่างของกล้องที่นิยมใช้ได้แก่ กล้องสองตา หรือกล้องดูนก กล้องส่องทางไกลประกอบไปด้วยเลนส์ 2 ชนิดคือ เลนส์นูนและเลนส์เว้า 

**หลักการทำงานของกล้องส่องทางไกล**
กล้องส่องทางไกล (กล้องโทรทรรศน์) ประเภทหักเหแสง นั้นพัฒนาขึ้นโดยอาศัยหลักการทางฟิสิกส์จากเลนส์สองด้าน ประกอบด้วย เลนส์วัตถุ (เลนส์ใกล้วัตถุ) ซึ่งเป็นเลนส์นูน และเลนส์ตา (เลนส์ใกล้ตา) ซึ่งเป็นเลนส์เว้าหรือชุดเลนส์ประกอบซึ่งให้ภาพหัวตั้ง โดยเลนส์วัตถุจะทำหน้าที่รับภาพจากวัตถุต่าง ๆ แล้วหักเหแสงไปยังเลนส์ใกล้ตา ซึ่งเลนส์ใกล้ตาจะทำหน้าที่ขยายภาพจากเลนส์ใกล้วัตถุ


**อ้างอิง**
หมวดหมู่:กล้องโทรทรรศน์เชิงแสง
พระพุทธยอดฟ้าจุฬาโลกย์ พระพุทธเลิศหล้านภาไลย

พระพุทธยอดฟ้าจุฬาโลกย์ และ พระพุทธเลิศหล้านภาไลย เป็นพระนามของพระพุทธรูปปางห้ามสมุทรขนาดใหญ่สององค์ ในพระอุโบสถวัดพระศรีรัตนศาสดาราม

**ประวัติ**
ในช่วงต้นของรัชกาลพระบาทสมเด็จพระนั่งเกล้าเจ้าอยู่หัว พระองค์มีพระราชปรารภว่า ในสมัยอาณาจักรอยุธยา สมเด็จพระรามาธิบดีที่ 2 ทรงหล่อพระศรีสรรเพชญดาญาณ และพระมหากษัตริย์องค์ต่อ ๆ มา ทรงหล่อพระรูปสมเด็จพระรามาธิบดีที่ 1 (พระเจ้าอู่ทอง) ผู้ทรงเป็นบรมกษัตริย์ขึ้นไว้สักการบูชา ด้วยอาศัยปรารภเหตุทั้งสองอย่างนี้ จึงทรงพระราชศรัทธาสร้างพระพุทธรูปใหญ่ หุ้มด้วยทองคำ เพื่อให้เป็นพระพุทธรูปฉลองพระองค์ รัชกาลที่ 1 และรัชกาลที่ 2
พระบาทสมเด็จพระนั่งเกล้าเจ้าอยู่หัวทรงปรึกษาพระบาทสมเด็จพระจอมเกล้าเจ้าอยู่หัวเมื่อครั้งยังผนวช และมีพระราชดำริว่าพระพุทธรูปควรมีความสูงในราวหกศอก จึงทรงสร้างพระพุทธรูปทรงเครื่อง อย่างจักรพรรดิราช 2 องค์ จารึกพระนามองค์หนึ่งว่า พระพุทธยอดฟ้าจุฬาโลกย์ ทรงพระราชอุทิศถวายสมเด็จพระบรมอัยกาธิราช จักรพรรดินารถบพิตร อีกพระองค์หนึ่งจารึกพระนามว่า พระพุทธเลิศหล้าสุลาลัย ทรงพระราชอุทิศถวายสมเด็จพระบรมชนกนารถ ธรรมิกราชบพิตร 
แต่เดิมรัชกาลก่อนหน้าพระบาทสมเด็จพระนั่งเกล้าเจ้าอยู่หัวนั้น เรียกว่า "แผ่นดินต้น" และ "แผ่นดินกลาง" ตามลำดับ พระองค์จึงทรงหวั่นวิตกว่าประชาชนจะเรียกแผ่นดินของพระองค์ว่า "แผ่นดินปลาย" ซึ่งหมายถึงสิ้นสุดสมัยรัตนโกสินทร์ อันจะเป็นอัปมงคล จึงมีพระบรมราชโองการให้ตั้งนามแผ่นดินตามพระพุทธปฏิมากรทั้ง 2 พระองค์ แผ่นดินต้นให้ใช้ว่าแผ่นดินพระบาทสมเด็จพระพุทธยอดฟ้าจุฬาโลก แผ่นดินกลางให้ใช้ว่าแผ่นดินพระบาทสมเด็จพระพุทธเลิศหล้าสุลาลัย ซึ่งในภายหลัง พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนสร้อยพระนามเป็น "นภาลัย" แทน
เมื่อพิจารณาพุทธลักษณะแล้ว พระพุทธยอดฟ้าจุฬาโลกย์จะมีพระพักตร์ค่อนไปทางกลมมากกว่าพระพุทธเลิศหล้านภาไลย
กระทรวงศึกษาธิการประกาศให้พระพุทธรูปทั้งสององค์ เป็นพระพุทธรูปสำคัญ ตามบัญชีแนบท้ายระเบียบกระทรวงศึกษาธิการ ว่าด้วยการก่อสร้างอนุสาวรีย์แห่งชาติ และการจำลองพระพุทธรูปสำคัญ พ.ศ. 2520

**ระเบียงภาพ**

**อ้างอิง**
หมวดหมู่:พระพุทธรูปในกรุงเทพมหานคร
หมวดหมู่:วัดพระศรีรัตนศาสดาราม
หมวดหมู่:พระพุทธรูปปางห้ามสมุทร
หมวดหมู่:พระพุทธรูปศิลปะรัตนโกสินทร์
นอร์ส

นอร์ส (Norse) เป็นคำที่อธิบายถึงสิ่งหรือเหตุการณ์ต่างๆ ในเขตสแกนดิเนเวียสมัยโบราณก่อนที่จะใช้ชื่อว่า "สแกนดิเนวีย"- ตำนานสแกนดิเนเวีย เรื่องราวของเทพเจ้า เช่น แร็กนาร็อก โอดีน - ไวกิ้ง (นอร์สแมน) กลุ่มนักรบยุคกลางของสแกนดิเนเวีย
คามาโบโกะ

คามาโบโกะสีขาวและสีชมพู
คามาโบโกะ (Kamaboko) เป็นผลิตภัณฑ์อาหารทะเลของประเทศญี่ปุ่น มีลักษณะคล้ายลูกชิ้นปลาเส้น ของประเทศไทย โดยคามาโบโกะจะถูกทำให้สุกและเก็บไว้ในห่อ โดยเมื่อต้องการกิน จะหั่นคามาโบโกะออกมาเป็นแผ่น ๆ โดยสามารถกินได้โดยอุ่นก่อนกิน หรือกินโดยไม่ต้องอุ่น นิยมใส่ในราเม็ง นอกจากนี้ยังสามารถกินจิ้มกับน้ำจิ้ม หรือใส่ไว้ในอาหารประเภทต้ม คามาโบโกะส่วนมากจะผลิตออกมาในลักษณะเป็นทรงกระบอกหรือครึ่งทรงกระบอก เมื่อหั่นออกมาเป็นแผ่น ๆ จะเรียกว่า นารูโตะ
คามาโบโกะเริ่มในช่วงคริสต์ศตรวรรษที่ 14 ในประเทศญี่ปุ่น ซึ่งในปัจจุบันมีจำหน่ายทั่วโลก

**อ้างอิง**
 Tsuji, Shizuo, (1980). Japanese cooking: A simple art. Kodansha International, New York.
หมวดหมู่:อาหารทะเลของญี่ปุ่น
หมวดหมู่:อาหารจากเนื้อปลา
หมวดหมู่:คำศัพท์เกี่ยวกับอาหารญี่ปุ่น
วิกิพีเดีย:วันนี้ในอดีต/7 พฤศจิกายน

7 พฤศจิกายน: วันการปฏิวัติเดือนตุลาคมในรัสเซีย และอีกหลายภูมิภาคในอดีตสหภาพโซเวียต- พ.ศ. 2460 (ค.ศ. 1917) – วลาดีมีร์ เลนินนำกบฏของพรรคบอลเชวิคต่อรัฐบาลชั่วคราวของอะเลคซันดร์ เคเรนสกี เป็นจุดเริ่มต้นของการปฏิวัติเดือนตุลาคม- พ.ศ. 2472 (ค.ศ. 1929) – พิพิธภัณฑ์ศิลปะสมัยใหม่ ซึ่งมักระบุเป็นพิพิธภัณฑ์ศิลปะสมัยใหม่ที่ทรงอิทธิพลที่สุดในโลก เปิดต่อสาธารณะ- พ.ศ. 2483 (ค.ศ. 1940) – หลังก่อสร้างเสร็จเพียงสี่เดือน ส่วนกลางของสะพานทาโคมาแนโรส์ สะพานข้ามทาโคมาแนโรส์ในรัฐวอชิงตันถล่ม (ในภาพ) หลังถูกลมพัดด้วยความเร็ว 64 กิโลเมตรต่อชั่วโมง- พ.ศ. 2530 (ค.ศ. 1987) – ซีน อัลอาบิดีน บิน อะลีขับประธานาธิบดีตูนีเซีย ฮะบีบ บูรกีบะฮ์ ออกจากตำแหน่งแล้วครองตำแหน่งแทน โดยประกาศว่าสุขภาพเขาไม่ดีสำหรับหน้าที่ตำแหน่ง- พ.ศ. 2539 (ค.ศ. 1996) – นาซาส่งยานอวกาศ มาร์สโกลบัลเซอร์เวเยอร์ ขึ้นสู่อวกาศ ในภารกิจสำรวจดาวอังคาร
ดูเพิ่ม: 6 พฤศจิกายน – 7 พฤศจิกายน – 8 พฤศจิกายน
จดหมายเหตุ – รายชื่อบทความวันนี้ในอดีต
เมทิลซาลิไซเลต

เมทิลซาลิไซเลต (อังกฤษ:Methyl salicylate) หรือน้ำมันระกำ เป็นสารที่มีสูตรเคมี C6H4 (HO) COOCH3 และมีชื่อเรียกอื่น ๆ เช่น ซาลิไซลิก แอซิด เมทิล เอสเตอร์ (salicylic acid methyl ester) หรือ ออยล์ ออฟ วินเตอร์กรีน (oil of wintergreen) ลักษณะเป็นของเหลวใสที่อุณหภูมิห้อง มีกลิ่นฉุน เมื่อถูกผิวหนังจะแสบร้อน เมทิลซาลิไซเลตจะพบในพืชหลายชนิด โดยพืชที่มีสารตัวนี้จะเรียกว่า วินเตอร์กรีน (wintergreen) เมทิลซาลิไซเลต เป็นพิษ ดังนั้นพืชที่มีสารตัวนี้ก็เพื่อ  ปกป้องตนเองจากสัตว์กินพืช (herbivory) มีพืชหลายชนิดที่ผลิต เมทิลซาลิไซเลต ในปริมาณเล็กน้อย ซึ่งได้แก่- สปีชี่ส่วนใหญ่ของวงศ์ Pyrolaceae โดยเฉพาะในสกุลPyrola- บางสปีชี่ของสกุล Gaultheria ในวงศ์ Ericaceae- บางสปีชี่ของสกุล Betula ในวงศ์ Betulaceae โดยเฉพาะในสกุลย่อย Betulenta

**การใช้ประโยชน์**
# เป็นตัวยาสำคัญในตำรับยานวดคลายกล้ามเนื้อ (deep heating rubs)
# ใช้ในปริมาณเล็กน้อยเป็น ตัวแต่งกลิ่น (flavouring)
# จากคุณสมบัติ เรืองแสง (fluorescence) จึงใช้เปลี่ยนแสง อุลตราไวโอเลต (ultraviolet)เป็นแสงที่มองเห็นสีน้ำเงิน

**การผลิต**
ผลิตโดยปฏิกิริยาคอนเดนเซซั่น ของกรดซาลิไซลิก กับ เมทานอล
หมวดหมู่:ยา
หมวดหมู่:เอ็นเซด
หมวดหมู่:ยาบรรเทาปวด

**อ้างอิง ==
โอปิแอต

โอปิแอต (อังกฤษ:opiate) เป็นอัลคะลอยด์ที่พบในฝิ่น (opium) โดยการสกัดจากเมล็ดของต้นฝิ่น (opium poppy-Papaver somniferum L.) มันยังหมายถึงสารที่ได้จากธรรมชาติ และเป็นอนุพันธ์กึ่งสังเคราะห์ของมอร์ฟีน  ยาทุกตัวที่มีฤทธ์ทางเภสัชวิทยาเหมือนฝิ่นและมอร์ฟีนจะถูกจัดอยู่ในกลุ่มโอปิออยด์ (opioid)หมายถึงเหมือนฝิ่น  โอปิแอตหลัก ๆ จากฝิ่นคือ
#มอร์ฟีน (morphine) 
#โคดีอีน (codeine)
#ทีบาอีน (thebaine) 
ปาปาเวอรีน (Papaverine) เป็นสารที่มีอยู่ในฝิ่นด้วยแต่มันไม่มีฤทธ์ต่อระบบประสาทส่วนกลาง มันจึงไม่ใช่โอปิออยด์ 
(opioid)
อโปิแอต
เตตร้าไฮโดรแคนนาบินอล

เตตร้าไฮโดรแคนนาบินอล (Tetrahydrocannabinol) รู้จักกันในชื่อ THC หรือ Δ9-THC หรือ  Δ9-เตตร้าไฮโดรแคนนาบินอล (delta-9-tetrahydrocannabinol) หรือ  Δ1-
เตตร้าไฮโดรแคนนาบินอล หรือ โดรนาบินอล (dronabinol) เป็น สารที่มีฤทธ์ต่อจิตประสาท (psychoactive substance) ธรรมชาติพบใน พืชจำพวกกัญชา (Cannabis) แคนนาบิส ซาติวา (Cannabis sativa)  แคนนาบิส อินดิก้า (Cannabis indica)  ในรูปบริสุทธิ์เป็นของแข็งคล้ายแก้วในที่เย็น และจะเป็นของเหลวข้นเหนียวเมื่อโดนความร้อน  ละลายน้ำได้ช้า แต่จะละลายได้ดีใน เอตทานอล (ethanol) หรือ เฮกเซน (hexane)

**เภสัชวิทยา**
ในทางเภสัชวิทยา เตตร้าไฮโดรแคนนาบินอลออกฤทธ์โดยการเชื่อมกับ แคนนาบินอยด์ รีเซพเตอร์(cannabinoid receptor) CB1 ที่อยู่ในสมอง การค้นพบว่ามีแคนนาบินอยด์ รีเซพเตอร์ แสดงว่าร่างกายสามารถสร้างสารคล้ายเตตร้าไฮโดรแคนนาบินอลได้เอง (endogenous) ซึ่งเรียกว่าแคนนาบินอยด์ (cannabinoids) และสารแคนนาบินอยด์ที่ร่างกายสร้างคือ อะนันดาไมด์(anandamide) และสารใกล้เคียงกับมัน  คล้ายกับโอปิออยด์ ที่เหมือนสารประกอบในฝิ่นโอปิแอต ที่ร่างกายสร้างซึ่งได้แก่ เอ็นดอร์ฟิน (endorphins) เอนคีฟาลิน (enkephalins)และ ไดนอร์ฟิน (dynorphin)
ผลของเตตร้าไฮโดรแคนนาบินอลต่อร่างกายคือ 
# การผ่อนคลาย (relaxation)
# ความรู้สึกสบาย,ความเคลิบเคลิ้ม (euphoria)
# มีความรู้สึกตาหวานและคอแห้ง
# ประสาทสัมผัสรับรสของอาหารได้ดีขึ้น
# ร่างกายอ่อนเพลียเมื่อรับสารthcในปริมาณที่มาก
# กระตุ้นให้อยากอาหาร

**ดูเพิ่ม**
 Cannabinoids
** HU-210- Medical marijuana- War on Drugs- Cannabis- THC Ministry- Cannabis rescheduling in the United States- Cannabidiol, an isomer of THC

**อ้างอิง**

**แหล่งข้อมูลอื่น**
  Scientific American Marijuana research-  THC-pharm, a German producer of THC for pharmacies.-  Erowid Compounds found in Cannabis sativa.
ตเตร้าไฮโดรแคนนาบินอล
วิกิพีเดีย:วันนี้ในอดีต/8 พฤศจิกายน

8 พฤศจิกายน:- พ.ศ. 2438 (ค.ศ. 1895) – วิลเฮ็ล์ม เรินท์เกิน นักฟิสิกส์ชาวเยอรมัน ค้นพบรังสีเอกซ์ (ตัวอย่างในภาพ) ขณะกำลังทำการทดลองเกี่ยวกับไฟฟ้า- พ.ศ. 2466 (ค.ศ. 1923) – อดอล์ฟ ฮิตเลอร์และสมาชิกเริ่มต้นกบฏโรงเบียร์ อันเป็นความพยายามยึดอำนาจที่ล้มเหลวในสาธารณรัฐไวมาร์- พ.ศ. 2483 (ค.ศ. 1940) – สงครามโลกครั้งที่สอง: กำลังสหรัฐอเมริกาและสหราชอาณาจักรยกพลขึ้นบกในดินแดนยึดครองวีชีฝรั่งเศสในแอฟริกาเหนือ- พ.ศ. 2490 (ค.ศ. 1947) – กลุ่มนายทหารบกด้อยอาวุโส "คณะทหารแห่งชาติ" ซึ่งมีพลโท ผิน ชุณหะวัณ เป็นหัวหน้า รัฐประหารรัฐบาลถวัลย์ ธำรงนาวาสวัสดิ์ ทำให้คณะราษฎรหมดอำนาจ- พ.ศ. 2500 (ค.ศ. 1957) – สหราชอาณาจักรทดลองระเบิดไฮโดรเจนเหนือคิริสมาสในมหาสมุทรแปซิฟิกเป็นผลสำเร็จ
ดูเพิ่ม: 7 พฤศจิกายน – 8 พฤศจิกายน – 9 พฤศจิกายน
จดหมายเหตุ – รายชื่อบทความวันนี้ในอดีต
แม่แบบ:ลิงก์ไปภาษาอื่น

หมวดหมู่:บทความที่มีลิงก์ไปภาษาอื่นในส่วนเนื้อหา
หมวดหมู่:ป้ายเพิ่มคุณภาพในวิกิพีเดีย
ยาระงับปวด

thumb
ยาระงับปวด ยาบรรเทาปวด หรือ ยาแก้ปวด (analgesic หรือ painkiller) เป็นยาใด ๆ ในกลุ่มยาที่ใช้ระงับความเจ็บปวด มีผลหลายทางทั้งระบบประสาทส่วนปลาย (peripheral nervous system) และระบบประสาทส่วนกลาง (central nervous system) ประกอบด้วย
# พาราเซตามอล (acetaminophen)
# เอ็นเซด (nonsteroidal anti-inflammatory drug-NSAIDs) เช่น ซาลิไซเลต
# นาร์โคติก (narcotic drugs) เช่น มอร์ฟีน
# ยาสังเคราะห์ที่มีคุณสมบัติทำให้เสพติด เช่น ทรามาดอล (tramadol)
ยาที่ไม่จัดว่าเป็นยาระงับปวดแต่ใช้รักษาอาการเจ็บทางประสาทได้แก่
# ไตรไซคลิก แอนตี้ดีเพรสแซนต์ (tricyclic antidepressants)
# แอนตี้คอนวัลแซนต์ (anticonvulsant) 

**ขั้นตอนของการบรรเทาปวด**
ตามคำแนะนำขององค์การอนามัยโลก (WHO) เมื่อปี ค.ศ. 1990 แนะนำว่าให้ใช้ยาบรรทาปวดอย่างอ่อนก่อน จนกระทั่งใช้ไม่ได้ผลแล้วจึงค่อยใช้ยาที่แรงขึ้นเป็นขั้นบันไดดังนี้
# ขั้นตอนแรกให้ใช้ พาราเซตามอล (500 มิลลิกรัม ถึง 1 กรัม ทุก 4-6 ชม.)
# ขั้นตอนที่สองให้ใช้ยาในขั้นตอนแรกร่วมกับ เอ็นเซด (เช่น ไอบูโปรเฟน) หรือโอปิออยด์อย่างอ่อน (เช่น โคดีอีน)
# ขั้นตอนที่สามให้ใช้ โอปิออยด์อย่างแรง (เช่น มอร์ฟีน, ออกซิโคโดน หรือ เฟนทานิล)

**กลไกการออกฤทธิ์**

**พาราเซตามอล และ เอ็นเซด**
กลไกการออกฤทธิ์ของ พาราเซตามอล ยังไม่เป็นที่เข้าใจชัดเจน แต่ของ แอสไพริน และ เอ็นเซด คือ มันจะไปยับยั้งการทำงานของไซโคลออกซิเจเนส (cyclooxygenase) ทำให้ร่างกายลดการผลิตโปรสตาแกลนดิน เป็นผลให้ลดความเจ็บปวดและการอักเสบ ซึ่งตรงข้ามกับ พาราเซตามอล และ โอปิออยด์

**โอปิแอต และ มอร์ฟิโนมิเมติกส์**
ทรามาดอล และ บูปรีนอร์ฟิน มีผลกระตุ้นบางส่วน ที่ โอปิออยด์ รีเซพเตอร์ 

**อ้างอิง**
  Cancer pain relief and palliative care. Report of a WHO expert committee World Health Organization Technical Report Series, 804 . Geneva, Switzerland: World Health Organization; 1990. pp. 1-75.

หมวดหมู่:ยา
แลร์รี เพจ

ลอว์เรนซ์ แลร์รี เพจ (Lawrence "Larry" Page) เกิดเมื่อวันที่ 26 มีนาคม ค.ศ. 1973 เขาเป็นนักวิทยาการคอมพิวเตอร์ นักพัฒนาซอฟต์แวร์ และผู้ร่วมก่อตั้งกูเกิลคู่กับ เซอร์เกย์ บริน เขารับหน้าที่เป็นประธานกรรมการบริหารของบริษัทกูเกิลต่อจาก เอริก ชมิดต์ โดยจะเริ่มต้นในวันที่ 4 เมษายน 2554

**การศึกษา**
แลร์รี่ เพจ จบการศึกษาชั้นมัธยมจากมัธยมศึกษาอีสต์แลนซิง จากเมืองอีสต์แลนซิง จบการศึกษาปริญญาตรีวิทยาศาสตรบัณฑิต สาขาวิชาวิศวกรรมคอมพิวเตอร์จากมหาวิทยาลัยมิชิแกน-แอนอาเบอร์ หลังจากนั้นได้เข้าศึกษาต่อปริญญาโท ณ มหาวิทยาลัยสแตนฟอร์ด
เพจ เป็นบุตรของ คาร์ล วินเซนต์ เพจ (Carl Vincent Page)  ศาสตราจารย์สาขาวิทยาการคอมพิวเตอร์ ที่ มหาวิทยาลัยมิชิแกนสเตต และ นางกลอเรีย เพจ (Gloria Page)

**ธุรกิจ**
ขณะที่ศึกษาปริญญาเอก ณ มหาวิทยาลัยสแตนฟอร์ด เพจได้ความคิดจากเพื่อนของเขา แอเลกซ์ ซองคิน และภายหลังได้พบกับ เซอร์เกย์ บริน ทั้งสองคนได้พัฒนา Google Search Engine ตั้งแต่ปี ค.ศ. 1998
เพจและบรินได้ดำรงตำแหน่งประธานบริษัทกูเกิล จนกระทั่งปี ค.ศ. 2001 พวกเขาได้จ้าง เอริก ชมิดต์ ให้เป็นประธานกรรมการ (Chairman) และประธานเจ้าหน้าที่บริหารของบริษัท พวกเขาได้ดำเนินธุรกิจบริษัทกูเกิลเคียงบ่าเคียงไหล่จนถึงปัจจุบัน
จากนิตยสาร Forbes ในเดือนกันยายน ปี2006 ระบุว่าเพจมีมูลค่าทรัพย์สินสุทธิสูงถึง 14,000 ล้านดอลลาร์สหรัฐ หรือประมาณ 5 แสนล้านบาท ซึ่งทำให้เขากลายเป็นบุคคลที่รวยที่สุดในโลกอันดับที่ 27 เป็นตำแหน่งที่ต่ำกว่า บริน ผู้ร่วมก่อตั้งบริษัทกับเขาเพียงแค่ตำแหน่งเดียว เมื่อไม่นานมานี้เพจและบรินยังได้ร่วมกันซื้อเครื่องบิน โบอิ้ง 767 เพื่อใช้ในงานในธุรกิจและงานส่วนตัวอีกด้วย

**อ้างอิง**

**แหล่งข้อมูลอื่น**
  ประวัติที่เว็บไซต์กูเกิล -  ประวัติผู้ก่อตั้งกูเกิล date=2011-10-11  จากเว็บ bnbuy.com
หมวดหมู่:มหาเศรษฐีชาวอเมริกัน
หมวดหมู่:บุคคลในวงการคอมพิวเตอร์
หมวดหมู่:กูเกิล
หมวดหมู่:นักธุรกิจชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากแลนซิง (รัฐมิชิแกน)
หมวดหมู่:ศิษย์เก่าจากมหาวิทยาลัยมิชิแกน
หมวดหมู่:ศิษย์เก่าจากมหาวิทยาลัยสแตนฟอร์ด
หมวดหมู่:นักธุรกิจเทคโนโลยีสารสนเทศ
หมวดหมู่:นักธุรกิจซอฟต์แวร์
เคตามีน

เคตามีน (Ketamine) หรือชื่อทางการค้าคือ เคตาลาร์ (Ketalar) หรือภาษาปากคือ ยาเค เป็นยาในกลุ่มยาสลบ ผู้รับยานี้จะไม่สลบแต่จะมีอาการไร้ความรู้สึกและอยู่ในภวังค์ มีฤทธิระงับปวด, ระงับประสาท และทำให้สูญเสียความทรงจำ ยานี้สามารถใช้รักษาอาการปวดเรื้อรังและยังอาจถูกใช้เป็นยาระงับประสาทในผู้ป่วยหนัก ยานี้ยังช่วยให้ระบบหายใจและหัวใจทำงานอย่างคล่องตัวขึ้น สามารถรับยานี้ได้โดยรับประทาน, สูดดม, ฉีดเข้ากล้ามเนื้อ หรือฉีดเข้าหลอดเลือดดำ หากฉีดเข้าหลอดเลือดจะออกฤทธิใน 5 นาทีและจะคงฤทธิไปราว 25 นาที
ผลข้างเคียงจากการใช้ยาได้แก่ ปฏิกิริยาทางจิตเมื่อยาหมดฤทธิ ปฏิกิริยาเหล่านี้ได้แก่ ภาวะอยู่ไม่สุข, สับสน หรืออาการประสาทหลอน นอกจากนี้ยังส่งผลให้ความดันโลหิตเปลี่ยนแปลง(โดยมากจะความดันเพิ่มขึ้น)และกล้ามเนื้อสั่น และยังอาจก่อให้เกิดอาการหลอดลมหดตัวเฉียบพลัน ยานี้อาจก่อให้เกิดการเสพติด หากใช้ติดต่อกันเป็นระยะเวลานาน อาจทำให้ผู้รับยาเป็นโรคจิตเภท
เคตามีนถูกค้นพบในปี ค.ศ. 1962 ได้รับการขึ้นทะเบียนเป็นยาหลักขององค์การอนามัยโลก ปัจจุบันมีสถานะเป็นยาสามัญ ยานี้สามารถใช้เป็นยาเสพติดเพื่อผ่อนคลาย ใช้มากไปก็จะทำให้เกิดผลเสียต่อร่างกายและการเงินดังนั้นในประเทศไทยจึงจัดเป็นยาควบคุมพิเศษตามพระราชบัญญัติยา

**อ้างอิง**
หมวดหมู่:เอมีนทุติยภูมิ
หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:สารเคมีสำหรับเวชศาสตร์ฉุกเฉิน
หมวดหมู่:คีโทน
หมวดหมู่:คลอโรเอรีน
สมาร์ตบอล

สมาร์ตบอล (Smart Ball) เป็นลูกฟุตบอลมีการติดตั้งไมโครชิป  ภายใต้เครื่องหมายการค้าของบริษัทอดิดาส  (Adidas) โดยได้รับความร่วมกับบริษัท บริษัทไคโรส์เอจี (Cairos AG) และสถาบันเฟราน์ฮอเฟอร์ (Fraunhofer Institute) ของประเทศเยอรมนี ภายใต้ข้อตกลงของฟีฟ่า
สมาร์ตบอลจะมีการติดตั้งไมโครชิป ในลักษณะ RFID เพื่อตรวจจับตำแหน่งของลูกบอลถ้าลูกบอลข้ามเส้นประตู  เพื่อตัดปัญหาการโต้เถียงในการลงความเห็นของกรรมการ 
ในพ.ศ. 2548 ทางฟีฟ่าได้ทดลองการใช้ลูกบอลชนิดนี้ในการแข่งขันฟุตบอลรุ่นอายุไม่เกิน 17 ปีที่ ประเทศเปรู และวางแผนที่จะใช้ในการแข่งขันฟุตบอลโลก ที่จะจัดขึ้นในประเทศเยอรมนีในปี พ.ศ. 2549

**แหล่งข้อมูลอื่น**
  ข่าวสมาร์ตบอลจาก เว็บไซต์ rfidnews.org
หมวดหมู่:ฟุตบอล
หมวดหมู่:อุปกรณ์กีฬา
CMU

CMU หรือ cmu เป็นตัวอักษรย่อภาษาอังกฤษสามารถหมายถึง- มหาวิทยาลัยเชียงใหม่ (Chiang Mai University) ตั้งอยู่ในจังหวัดเชียงใหม่- มหาวิทยาลัยคาร์เนกีเมลลอน (Carnegie Mellon University) ตั้งอยู่ในเมืองพิตส์เบิร์ก รัฐเพนซิลเวเนีย สหรัฐอเมริกา- มหาวิทยาลัยเซ็นทรัลมิชิแกน (Central Michigan University) ตั้งอยู่ในรัฐมิชิแกน สหรัฐอเมริกา- คอนกรีตบล็อก (Concrete Masonry Unit, CMU)
วิกิพีเดีย:วันนี้ในอดีต/9 พฤศจิกายน

9 พฤศจิกายน: วันเอกราชในกัมพูชา (พ.ศ. 2496); วันมูฮัมมัด อิกบาลในปากีสถาน; วันนักประดิษฐ์ในเยอรมนี ออสเตรีย และสวิสเซอร์แลนด์- พ.ศ. 2410 (ค.ศ. 1867) – โทกูงาวะ โยชิโนบุ โชกุนคนสุดท้ายของญี่ปุ่น สละอำนาจต่อจักรพรรดิเมจิ- พ.ศ. 2481 (ค.ศ. 1938) – คืนกระจกแตก: พรรคนาซีเข้าทำลาย-ปล้นบ้านและห้างร้านของชาวยิวในเยอรมนีและออสเตรีย ส่งผลให้มีผู้เสียชีวิตอย่างน้อย 90 คน และมีการเนรเทศอีกกว่า 25,000 คนไปค่ายกักกัน - พ.ศ. 2496 (ค.ศ. 1953) – ประเทศกัมพูชาได้รับเอกราชจากประเทศฝรั่งเศส โดยมีปกครองระบอบราชาธิปไตยภายใต้รัฐธรรมนูญ และสมเด็จเจ้านโรดมสีหนุเป็นปฐมกษัตริย์- พ.ศ. 2532 (ค.ศ. 1989) – สงครามเย็น: เริ่มการทลายกำแพงเบอร์ลิน หลังประเทศเยอรมนีตะวันออกเปิดจุดตรวจทุกแห่ง และให้สิทธิพลเมืองของตนข้ามไปเบอร์ลินตะวันตกได้- พ.ศ. 2561 (ค.ศ. 2018) — พิธีเปิดโครงการไอคอนสยาม (ในภาพ) อันเป็นที่ตั้งของอาคารซึ่งสูงที่สุดในประเทศไทย ณ ปัจจุบัน
ดูเพิ่ม: 8 พฤศจิกายน – 9 พฤศจิกายน – 10 พฤศจิกายน
จดหมายเหตุ – รายชื่อบทความวันนี้ในอดีต
อินโดเมตทาซิน

อินโดเมตทาซิน (อังกฤษ:Indomethacin หรือ  indometacin) เป็นยาในกลุ่ม เอ็นเซด ใช้ลด- ไข้- ปวด- อักเสบ
กลไกการทำงานคือ ยับยั้งการผลิต พรอสตาแกลนดิน (prostaglandin) ผลิตออกจำหน่ายในชื่อการค้าว่า- อินโดซิน (Indocin)- อินโดซิด (Indocid)- อินโดครอน อี-อาร์ (Indochron E-R)- อินโดซิน-เอสอาร์ (Indocin-SR)- เอลเมตาซิน (Elmetacin)

**คุณสมบัติทางเคมี**
อินโดเมตทาซินเป็นอนุพันธ์ของอินโดล เมตทิเลเตด และเป็น เอ็นเซด กลุ่ม อะริลอัลคาโนอิก แอซิด

**ข้อบ่งใช้**
อินโดเมตทาซิน ใช้รักษาโรคได้ดังนี้:- แอนไคโลซิง สปอนไดลิติส (ankylosing spondylitis)- รูมาตอยด์ อาร์ทริติส (rheumatoid arthritis)- อาร์ทริติก เกาต์ (arthritic gout)- ออสทิโออาร์ทริติส (osteoarthritis)- จูวิไนล์ อาร์ทริติส (juvenile arthritis)- พซอเรียติก อาร์ทริติส (psoriatic arthritis)- กลุ่มอาการ ไรเตอร์ (Reiter's syndrome)- โรคกระดูก ปาเจต (Paget's disease of bone)- โรค บาร์ตเตอร์ (Bartter's disease)- เกาต์เทียม (pseudogout)- อาการปวดระดู (dysmenorrhea)- เพอริคาร์ดิติส (pericarditis)- เบอซิติส (bursitis)- เทนดินิติส (tendinitis)- ไข้ และ ปวด 

**ข้อห้ามใช้**
 ผู้ป่วยที่มีแผลในลำไส้ - ผู้ป่วยที่มีประวัติการแพ้ยา อินโดเมตทาซิน แอสไพริน หรือ เอ็นเซดตัวอื่นๆ- เด็กที่อายุต่ำกว่า 2 ขวบ - ผู้ป่วยที่ตับและไตถูกทำลาย- ระวังในผู้ป่วยไขกระดูกถูกทำลาย- ระวังในผู้ป่วยที่เป็นโรคปาร์กินสัน ลมชัก โรคจิต

**รูปแบบยาที่ใช้ (Usual Dosage Forms)**
 ยาเม็ด หรือ แคปซูล 25 and 50 มก.- ยาเหน็บ 50 และ 100 มก.- เอสอาร์ แคปซูล 75มก.- น้ำเชื่อม (25มก./5มล)- ยาฉีด 50 มก. (ฉีดเข้ากล้ามเนื้อ)- สเปรย์ หรือ  เจล

**ประวัติ**
อินโดเมตทาซิน ถูกค้นพบในปี 1963และอนุมัติให้ใช้ได้โดย ในปี 1965
กลไกการออกฤทธ์เหมือนยาในกลุ่ม เอ็นเซดคือยับยั้ง COX 

**อ้างอิง**
 Lum GM, Aisenbrey GA, Dunn MJ, Berl T, Schrier RW, McDonald KM. " In vivo effect of indomethacin to potentiate the renal medullary cyclic AMP response to vasopressin date=2013-08-01 ". J Clin Invest. 1977 January; 59(1): 8–13.- Akbarpour F, Afrasiabi A, Vaziri ND. " Severe hyperkalemia caused by indomethacin and potassium supplementation". South Med J. 1985 Jun;78(6):756-7.- Ragheb M. " The clinical significance of lithium-nonsteroidal anti-inflammatory drug interactions". J Clin Psychopharmacol. 1990 Oct;10(5):350-4.- Phelan KM, Mosholder AD, Lu S. " Lithium interaction with the cyclooxygenase 2 inhibitors rofecoxib and celecoxib and other nonsteroidal anti-inflammatory drugs". J Clin Psychiatry. 2003 Nov;64(11):1328-34.- Hart FD, Boardman PL. " Indomethacin: A new non-steroid anti-inflammatory agent". Br Med J. 1963 Oct 19;5363:965-70.- Ferreira SH, Moncada S, Vane JR. " Indomethacin and aspirin abolish prostaglandin release from the spleen". Nat New Biol. 1971 Jun 23;231(25):237-9.- Scherzer P, Wald H, Rubinger D, Popovtzer MM. " Indomethacin and sodium retention in the rat: role of inhibition of prostaglandin E2 synthesis". Clin Sci (Lond). 1992 Sep;83(3):307-11.

**แหล่งข้อมูลอื่น**
  Effects of Perinatal Indomethacin Treatment on Preterm Infants date=2010-06-02 , academic dissertation (PDF)-  Indomethacin, from MedicineNet-  Indomethacin, from Drugs.com date=2016-03-03 -  Indocin: Description, chemistry, ingredients date=2004-12-05 , from RxList.com
หมวดหมู่:ยา
หมวดหมู่:เอ็นเซด
หมวดหมู่:ยาบรรเทาปวด
เมือง

เมือง
เมือง (town) เป็นนิคมมนุษย์ขนาดใหญ่กว่าหมู่บ้าน แต่เล็กกว่านคร ขนาดของนิคมที่เรียกได้ว่าเป็น "เมือง" นั้นแตกต่างกันไปอย่างมากในหลายภูมิภาคของโลก

**เมืองแบ่งตามประเทศ**

**เกาหลี**
เมืองซูว็อน ประเทศเกาหลีใต้
ทั้งในประเทศเกาหลีใต้และเกาหลีเหนือ จะเรียกเมืองว่า อึบ (읍) ส่วนเมืองขนาดใหญ่หรือนคร จะเรียกว่า ชี (시)

**ญี่ปุ่น**
เมืองนางาโนะ ประเทศญี่ปุ่น
ในประเทศญี่ปุ่น สถานะนคร (นคร) เดิมไว้ใช้กับเมืองขนาดใหญ่เพียงไม่กี่แห่งเท่านั้น เมื่อเวลาผ่านไป เงื่อนไขที่จำเป็นในการกำหนดสถานะนครได้ถูกลดทอนลง และในปัจจุบันมีเพียงเกณฑ์เดียวที่ใช้ก็คือมีประชากรมากกว่า 50,000 คน และมากกว่าร้อยละ 60 ของประชากรอาศัยอยู่ในใจกลางเมือง ทำให้หมู่บ้านและเมืองเล็ก ๆ หลายแห่งได้ควบรวมกันเพื่อจัดตั้งเป็นนครขึ้น แม้ว่าในทางภูมิศาสตร์จะดูเหมือนเป็นเพียงกลุ่มของหมู่บ้านก็ตาม
ความแตกต่างระหว่างเมือง (มาจิ/โช) กับหมู่บ้าน (มูระ/ซง) ส่วนใหญ่จะไม่มีการกำหนดไว้ หมู่บ้านมักจะมีจำนวนประชากรน้อยกว่า 10,000 คน ส่วนเมืองมักจะมีจำนวนประชากรระหว่าง 10,000–50,000 คน

**ไทย**
ไฟล์:ย่านธุรกิจเมืองอำนาจเจริญ.jpg|thumb|ย่านชุมชนเมืองในจังหวัดอำนาจเจริญ ประเทศไทย
เมืองยังกล่าวถึงเขตซึ่งเป็นที่ชุมนุมและเป็นที่ตั้งศาลากลางจังหวัด ในสมัยอดีตคำว่าเมืองกล่าวถึง เขตภายในกำแพงเมือง ซึ่งต่อมาทางรัฐบาลได้เปลี่ยนคำว่าเมืองเป็นจังหวัดทั้งหมด เพื่อป้องกันการสับสนการใช้คำทั้งคำว่า เมือง และ จังหวัด ในวันที่ 19 พฤษภาคม 2459 ตามประกาศกระทรวงมหาดไทย
คำว่า "เมือง" ยังหมายถึงเขตแดนในระดับต่างกันได้ เช่น เมืองไทย (ประเทศ) เมืองเชียงใหม่ (จังหวัด) เมืองไชยา (อำเภอ)

**เวียดนาม**
ภาพทิวทัศน์ เมืองด่งเฮ้ย ประเทศเวียดนาม
เมืองในประเทศเวียดนามมี 2 ระดับ ได้แก่ เมืองระดับอำเภอ (thị xã) ซึ่งเป็นเขตการปกครองระดับที่สองที่อยู่ภายใต้จังหวัด (tỉnh) หรืออยู่ภายใต้นครปกครองโดยตรง (thành phố trực thuộc trung ương) และเมืองระดับตำบล (thị trấn) ซึ่งเป็นเขตการปกครองระดับที่สามที่อยู่ภายใต้อำเภอ (huyện)

**ดูเพิ่ม**
 เมืองหลวง หรือ กรุง- นคร- เวียง - เมืองที่มีกำแพงล้อมรอบ- เทศบาลเมือง- ตำบล (township)

**อ้างอิง ==
การ์ตูนสี่ช่อง

แบบ ยงโกมะ ทั่วไป
การ์ตูนสี่ช่อง (ยงโกมะมังงะ) เป็นประเภทหนึ่งของการ์ตูนช่องของการ์ตูนญี่ปุ่นซึ่งมีการดำเนินเนื้อเรื่องต่อเนื่องกัน แต่ในแต่ละตอนจะเป็นตอนสั้นๆ ซึ่งมักอยู่ในนิตยสารการ์ตูน หรือหนังสือการ์ตูนรายสัปดาห์มากมาย

**แนวโน้มของการ์ตูนประเภทนี้**
ตามปกติของการ์ตูนสี่ช่องแล้ว มักจะจัดทำโดยเรียงช่องเป็นแนวตั้ง ซึ่งความจริงของเนื้อเรื่องในตอนนั้น มักจะอยู่ที่ช่องที่ 4 หรือ ช่องสุดท้าย (เช่นมุขจริงๆ ของการ์ตูนตลก 4 ช่อง มักจะหัวเราะกันที่ช่องสุดท้าย เพราะความจริงปรากฏในช่องสุดท้ายนั้นเอง) ถ้าความยาวของการ์ตูนสี่ช่องไม่พอ มักจะมีช่องซ้ำ 1 หรือ 2 ช่อง อาจจะมีช่องซ้ำ 3 ถึง 5 ช่อง (หากเกินเหตุการณ์สุดวิสัยที่ช่วยไม่ได้จริงๆ) ก็จะกลายเป็น 8 ช่อง ซึ่งมีเนื้อเรื่องต่อกัน

**การ์ตูนที่อยู่ในประเภทนี้**
 โรงเรียนป่วนนักเรียนเป๋อ (อาสึมังกะไดโอ)- ลัคกี้ สตาร์- Hidamari Sketch- K-ON!

**ดูเพิ่ม**
 การ์ตูนช่อง- การ์ตูนสามช่อง การ์ตูนลักษณะเดียวกับการ์ตูน 4 ช่อง แต่มีเพียง 3 ช่อง เช่นในหนังสือ ขายหัวเราะ หรือการ์ตูนตามหนังสือพิมพ์
หมวดหมู่:การ์ตูนญี่ปุ่น
หมวดหมู่:การ์ตูนสี่ช่อง
คิโยฮิโกะ อาซูมะ

คิโยฮิโกะ อาซูมะ (Kiyohiko Azuma; เกิด 27 พฤษภาคม ค.ศ. 1968 ที่จังหวัดเฮียวโงะ) ชื่อจริง คิโยฮิโกะ ฮิงาชิ (東清彦(あづまきよひこ)) เป็นนักวาดการ์ตูนชาวญี่ปุ่น ซึ่งมีชื่อเสียงจากการ์ตูนเรื่อง โรงเรียนป่วนนักเรียนเป๋อ, โยทสึบะ หนูเด๋อจอมป่วน!

**แหล่งข้อมูลอื่น**
  เว็บส่วนตัวของคิโยฮิโกะ - 399

หมวดหมู่:ศิลปินมังงะ
หมวดหมู่:นักวาดการ์ตูนญี่ปุ่น
หมวดหมู่:บุคคลจากจังหวัดเฮียวโงะ
หมวดหมู่:โรงเรียนป่วนนักเรียนเป๋อ
หมวดหมู่:โยทสึบะ หนูเด๋อจอมป่วน!
หมวดหมู่:ระบอบการปกครอง

หมวดหมู่:รัฐธรรมนูญ
หมวดหมู่:รัฐบาล
หมวดหมู่:ปรัชญาการเมือง
หมวดหมู่:ระบบการเมือง
หมวดหมู่:รัฐศาสตร์
บาร์ดัค

บาร์ดัค เป็นตัวละครจากการ์ตูนเรื่องดราก้อนบอล ซึ่งชาวดาวไซย่ามีสถานภาพเป็นนักรบที่เก่งกาจ และกลายร่างเป็นลิงยักษ์ได้เมื่อเห็นพระจันทร์เต็มดวงตราบเท่าที่ตนยังมีหางอยู่ (โดยปกติแล้วจะมีหางเหมือนลิง)

**ประวัติ**
พ่อแท้ๆ ของโกคูและราดิซ เป็นชาวไซย่าที่มีความสามารถในการต่อสู้สูง แต่ถูกคนอื่นเรียกว่านักรบชั้นต่ำ และถูกฟรีสเซอร์ฆ่าตายไปพร้อมกับการระเบิดของดาวไซย่า แต่ในปี 2012 ได้มีแอนิเมชันออกมาใหม่ เป็นตอนพิเศษ ของบาด็อก กล่าวถึงตอนหลังจากที่บาด็อกถูกโจมตีโดยฟรีเซอร์แล้วก็บังเอิญหลุดกาลเวลาไปยังอดีตในสมัยที่ดาวเบจิต้านั้นยังไม่มีพวกชาวไซย่าอยู่แล้วได้ถูกช่วยไว้โดยชาวดาวดั้งเดิมของที่นั้น ต่อมาได้ต่อสู้กับบรรพบุรุษ ของฟรีเซอร์ที่หน้าตาเหมือนกันเพราะความโกรธที่มีต่อฟรีเซอร์นั้นเองจึงทำให้ได้กลายร่างเป็นซุปเปอร์ไซย่าแล้วก็ชนะไปในที่สุดเลยถือว่าคนที่เป็นซุปเปอร์ไซย่าในตำนาน นั้นก็คือพ่อของโกคูที่ย้อนอดีตไปนั่นเองครับ (ไม่ใช้เนื้อเรื่องหลัก) แต่ในภายหลังได้มีการยืนยันว่าชาวไซย่าที่เป็นซุปเปอร์ไซย่าในตำนานแท้จริงเป็นชาวไซย่าที่มีนามว่ายาโมชิ

**ครอบครัว**
 กิเน (ภรรยา)- ราดิซ (ลูก)- ซุน โกคู (ลูก)

**ทีม**
 บาร์ดัค- โทม่า - บอกอส- พันบูกิน- ฟาช่า
หมวดหมู่:ตัวละครในดราก้อนบอล
หมวดหมู่:กองทัพฟรีเซอร์
หมวดหมู่:ตัวละครที่เป็นสิ่งมีชีวิตนอกโลก
หมวดหมู่:ชาวไซย่า
หมวดหมู่:ตัวละครที่เป็นทหาร
หมวดหมู่:ตัวละครที่ฝึกศิลปะการต่อสู้ในภาพยนตร์
หมวดหมู่:ตัวละครในบันเทิงคดีที่สามารถเปลี่ยนแปลงขนาด
หมวดหมู่:ตัวละครที่ถูกทำให้เสียโฉม
หมวดหมู่:ตัวละครชายในอนิเมะและมังงะ
หมวดหมู่:ตัวละครที่เป็นผู้รอดชีวิตจากการฆ่าล้างเผ่าพันธุ์
หมวดหมู่:ตัวละครในบันเทิงคดีที่มาอาศัยอยู่ในเวลา
ไอบิวพรอเฟน

ไอบิวพรอเฟน หรือ ไอบิวพรอเฟิน (Ibuprofen) เป็นยาแก้อักเสบปราศจากสเตียรอยด์ (nonsteroidal anti-inflammatory drug) หรือเอ็นเซด (NSAID) ซึ่งใช้รักษาอาการปวด ไข้ และการอักเสบ รวมถึงอาการปวดประจำเดือน และข้ออักเสบรูมาติก โดยปรกติแล้ว ร้อยละ 60 ของผู้ได้รับเอ็นเซดจะมีอาการดีขึ้น แต่ถ้าเอ็นเซดประเภทหนึ่งไม่ได้ผล ก็อาจใช้อีกประเภทได้ อนึ่ง ไอบิวพรอเฟนยังอาจใช้ระงับอาการ "ดักตัส อาร์เทอริโอซัส ยังคงอยู่" ในทารกคลอดก่อนกำหนด และอาจบริโภคทางปากหรือหลอดเลือด ไอบิวพรอเฟนนั้นมักออกฤทธิ์ภายในหนึ่งชั่วโมง
ไอบิวพรอเฟนมักก่อผลข้างเคียงเป็นอาการแสบร้อนกลางอกและผื่น แต่เมื่อเทียบกับเอ็นเซดประเภทอื่น ๆ ไอบิวพรอเฟนอาจมีผลข้างเคียงอย่างอาการเลือดออกในทางเดินอาหารน้อยกว่า  ทว่า ถ้าใช้ในปริมาณมากและเป็นเวลานาน ไอบิวพรอเฟนจะเพิ่มความเสี่ยงของการเกิดหัวใจล้มเหลว ไตล้มเหลว และตับล้มเหลว ถ้าใช้น้อยและไม่นาน ก็ไม่ปรากฏว่าเพิ่มความเสี่ยงให้เกิดอาการกล้ามเนื้อหัวใจตายขาดเลือด แต่ถ้าใช้มากและนานก็ไม่แน่ นอกจากนี้ ไอบิวพรอเฟนอาจทำให้โรคหืดแย่ลงได้ อนึ่ง แม้ยังไม่แน่ชัดว่า ไอบิวพรอเฟนเป็นอันตรายต่อครรภ์ในระยะแรกเริ่มหรือไม่ แต่ปรากฏว่า มีอันตรายต่อครรภ์ในระยะท้าย
ไอบิวพรอเฟนนั้น สตูเวิร์ด แอดัมส์ (Stewart Adams) ค้นพบใน ค.ศ. 1961 และนำออกขายในชื่อ "บรูเฟน" (Brufen) ภายหลังมียี่ห้ออื่น ๆ อีก เช่น "แอดวิล" (Advil), "มอตริน" (Motrin), และ "นูโรเฟน" (Nurofen) ไอบิวพรอเฟนเริ่มตีตลาดในสหราชอาณาจักรเมื่อ ค.ศ. 1969 และในสหรัฐอเมริกาเมื่อ ค.ศ. 1974 ไอบิวพรอเฟนยังได้รับการบรรจุในทะเบียนต้นแบบยาสำคัญขององค์การอนามัยโลก ซึ่งมีรายการยาที่สำคัญอย่างยิ่งยวดและจำเป็นต่อระบบสุขภาพขั้นพื้นฐาน

**อ้างอิง**
อไบูโปรเฟน
หมวดหมู่:ยาบรรเทาปวด
หมวดหมู่:เอ็นเซด
หมวดหมู่:ยา
หมวดหมู่:ยาหลักขององค์การอนามัยโลก
เรดแฮต

เรดแฮต (Red Hat) เป็นหนึ่งในบริษัทที่เป็นที่รู้จักในธุรกิจเกี่ยวกับซอฟต์แวร์ต้นทางเปิด ก่อตั้ง ค.ศ. 1993 ปัจจุบันมีพนักงานมากกว่า 700 คนใน 22 ประเทศทั่วโลก มีสำนักงานใหญ่อยู่ที่เมืองราลี รัฐนอร์ทแคโรไลนา สหรัฐ
เรดแฮตเป็นผู้นำตลาดของระบบปฏิบัติการลินุกซ์ ผลิตภัณฑ์หลักของบริษัทคือ ลินุกซ์วิสาหกิจเรดแฮต ซึ่งพัฒนามาจากโครงการโอเพนซอร์ส ฟีโดรา ซึ่งเรดแฮตเองเป็นผู้สนับสนุนหลัก

**โครงการฟีโดรา**
เรคแฮตเป็นผู้สนับสนุนหลักอย่างเป็นของ Fedora Linux  แม้ว่าระบบปฏิบัติการลินุกซ์ จะเป็นซอฟต์แวร์โอเพนซอร์ส แต่เมื่อทาง เรคแฮตได้ออกผลิตภัณฑ์คือ ลินุกซ์วิสาหกิจเรดแฮต จากนั้นได้ทำการจดสิทธิ์บัตรซอฟต์แวร์เชิงธุรกิจ  ลินุกซ์วิสาหกิจเรดแฮต จึงมิใช่ซอฟต์แวร์โอเพนซอร์ส ต่อไป ในขณะนั้นเรคแฮตก็ปล่อย  ลินุกซ์วิสาหกิจเรดแฮต ตัวต้นฉบับเดิมไปจด

**อ้างอิง**

**แหล่งข้อมูลอื่น**
  เว็บไซต์บริษัทเรดแฮตอย่างเป็นทางการ
หมวดหมู่:บริษัทคอมพิวเตอร์
หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2536
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2542
หี

หี เป็นคำหยาบ ใช้หมายถึงอวัยวะสืบพันธุ์หญิง ซึ่งรวมถึงปากมดลูกและช่องคลอด แต่โดยทั่วไปแล้วมักจะใช้กันโดยหมายความถึงเฉพาะช่องสังวาสหรือช่องคลอด หรือหมายความรวมทั้งช่องสังวาสและช่องคลอด แต่ไม่รวมถึงปากมดลูกและมดลูก

**การใช้คำ**
คำนี้มักจะถูกใช้ในการกล่าวถึงส่วนของอวัยวะสืบพันธุ์ของผู้หญิง โดยการใช้งานโดยทั่วไปถือว่าเป็นคำหยาบใช้กันในที่สาธารณะ โดยใช้คำว่า "อวัยวะเพศหญิง" หรือ "โยนี" ในบางครั้งสื่อมวลชนใช้คำว่า "จิ๋ม" ที่เห็นได้ปรากฏตามหัวข้อข่าวในหนังสือพิมพ์
คำนี้ยังใช้เป็นคำด่ากล่าวถึง ชายหรือหญิงที่ขาดความสามารถ หรือดูถูกว่าต่ำ เปรียบเทียบกับอวัยวะเพศ ซึ่งเป็นของต่ำในบางวัฒนธรรม นอกจากนี้ยังมีการใช้ในประโยคอุทาน ที่หยาบคาย และมีการใช้ร่วมกับคำหยาบอื่น ๆ เพื่อเป็นคำด่า
บางครั้ง ผู้พูดอาจเลี่ยงไปใช้คำอื่นแทนการเรียกว่า "หี" ตรง ๆ เช่น "จิ๊มิ" "หอย" "จิ๋ม" "ช่องสังวาส" "ช่องคลอด" "กี" "ปิ๊" หรือ "อีปิ๊" "ถ้ำ" "อุโมงค์สวาท" "เนินสวาท" "ร่อง" หรือ "ร่องสวาท" "รู" "กลีบ" "โคก" "ตรงนั้นของผู้หญิง" "ช่วงล่าง" "ส่วนล่างของผู้หญิง" "จุดซ่อนเร้น (ของผู้หญิง)" "แคม" (ที่จริงเป็นส่วนที่อยู่ภายนอกสุดของช่องสังวาส) "แตด" (หมายถึงคลิตอริส) ฯ รวมไปถึงการใช้คำผวนต่าง ๆ ในกรณีที่ใช้คำว่าหีร่วมกับคำอื่น ๆ

**ที่มาของคำ**
ในเครือข่ายพจนานุกรมราชบัณฑิตยสถานให้ความหมายคำว่า "หี" เอาไว้ว่า อวัยวะสืบพันธุ์ของหญิงหรือสัตว์เพศเมียบางชนิด โดยไม่ระบุที่มาของคำนี้ นอกจากนี้ในภาษาอีสานและภาษาถิ่นพายัพ คำว่าหี ใช้หมายถึงอวัยวะเพศหญิงโดยใช้คู่กับคำว่า "หำ" ที่หมายถึงอวัยวะเพศชาย

**คำว่า หี ในความหมายอื่น**
 ภาคเหนือ เรียกส่วนแผ่นหนังที่ใส่กระสุนของหนังสติ๊ก ว่า หี หรือ หีก๋ง
ก๋ง คือหนังสติ๊กประกอบด้วย ด้ามจับรูปตัววาย (Y) หนังยางยืด และส่วนแผ่นหนังที่ใส่กระสุน

**อ้างอิง**

**แหล่งข้อมูลอื่น**
หมวดหมู่:คำหยาบ
หมวดหมู่:คำศัพท์เกี่ยวกับเรื่องทางเพศ
หมวดหมู่:ภาษาหยาบคาย
ราลี

ราลี (Raleigh) เป็นเมืองหลวงของรัฐนอร์ทแคโรไลนา ตั้งอยู่ในเขตเคาตีเวก (Wake County) สหรัฐอเมริกา ราลีเป็นเมืองที่รู้จักกันดีในชื่อ เมืองต้นโอ๊ก เนื่องจากมีต้นโอ๊กเป็นจำนวนมาก ในปี พ.ศ. 2543 ราลีมีประชากร 276,093 คน ซึ่งนับเป็นเมืองที่ใหญ่อันดับสองของรัฐนอร์ทแคโรไลนา รองจากเมืองชาร์ลอท (Charlotte) โดยในปี พ.ศ. 2547 ราลีมีประชากร 326,653 คน ซึ่งนับเป็นเมืองที่มีการเติบโตสูงที่สุดเมืองหนึ่งของสหรัฐอเมริกา 
สามเมืองที่ติดกันของเมือง ราลี (Raleigh) เดอแรม (Durham) และ แชปเปลฮิล (Chapel Hill)   ตั้งอยู่ในเขตเดอะไทรแองเกิล (The Triangle - สามเหลี่ยม) ซึ่งเป็นเขตธุรกิจและการศึกษาวิจัย โดยมีมหาวิทยาลัยชั้นนำตั้งอยู่ 3 แห่ง คือ มหาวิทยาลัยนอร์ทแคโรไลนาสเตต (North Carolina State University) มหาวิทยาลัยดุ๊ก (Duke University) และ มหาวิทยาลัยนอร์ทแคโรไลนา ที่เมืองแชปเปลฮิล (University of North Carolina at Chapel Hill) 
บริษัทชั้นนำในเมืองได้แก่- ไบเยอร์ - เรดแฮท- ไอบีเอ็ม - ซิสโกซิสเต็มส์ (Cisco Systems)- ดูปองต์ (DuPont) - เจเนอรัลอิเล็กทริค  (General Electric)- โซนีอีริคสัน (Sony Ericsson)- เวอไรซอน (Verizon)

**อ้างอิง**

**แหล่งข้อมูลอื่น**
  เว็บไซต์ของเมืองราลี
หมวดหมู่:เมืองหลวงของรัฐในสหรัฐ
หมวดหมู่:เมืองในรัฐนอร์ทแคโรไลนา
วิกิพีเดีย:เนื้อหาไม่เหมาะสมสำหรับเด็ก

ในบางส่วนของวิกิพีเดีย มีเนื้อหาไม่เหมาะสมสำหรับเด็ก เช่น มีเรื่องเพศ คำหยาบคาย ความรุนแรง ฯลฯ ชาววิกิพีเดียจึงเห็นว่า เด็กควรได้รับคำแนะนำในการอ่านบทความเหล่านั้น และในวิกิพีเดียเอง จะได้แจ้งเตือนไว้ในส่วนบนสุดของบทความ โดยป้ายประกาศอันมีเนื้อความดังต่อไปนี้

**ทำไมถึงต้องมีบทความลักษณะนี้**
วิกิพีเดียมีความมุ่งประสงค์จะเสนอความรู้อย่างเป็นกลาง และเหมาะสม สำหรับบุคคลทุกเพศทุกวัย บทความบางส่วนมีประโยชน์สำหรับผู้ใหญ่ อาจจะในด้านวิทยาศาสตร์ แพทยศาสตร์ กายวิภาคศาสตร์ ประวัติศาสตร์ ภาษาศาสตร์ หรือนิติศาสตร์ แต่ไม่มีประโยชน์สำหรับผู้ที่ยังเป็นเด็กอยู่ เช่น บทความ กามสูตร, คดีระหว่างพนักงานอัยการ กับพิมล กาฬสีห์ และนภาพันธ์ กาฬสีห์ ฯลฯ
ในขณะเดียวกัน บทความที่ปรากฏนั้น ชาววิกิพีเดียคนอื่นรวมถึงตัวคุณเองย่อมตรวจสอบได้ เมื่อมีข้อความที่ไม่เหมาะสม มีลักษณะชักจูง หรือชวนเชื่อ หรือเป็นการโฆษณา หรือเป็นการก่อกวน หรือยุยงให้เกิดความแตกแยกกันในสังคม หรือในอินเทอร์เน็ต หรือในวิกิพีเดีย  หรือถ้าคุณพบบทความไหนที่ไม่มีประโยชน์ และไม่เหมาะสมอย่างยิ่งในวิกิพีเดีย และมีลักษณะเป็นการคุกคามหรือใส่ร้ายผู้อื่น ก็สามารถแก้ไขได้ทันที หรือคุณอาจเลือกที่จะแจ้งให้ลบบทความนั้นออกไปเสียก็ได้
นื้เอหาไม่เหมาะสมสำหรับเด็ก
การข่มขืนกระทำชำเราแฟน

การข่มขืนแฟน (date rape) กล่าวถึง การข่มขืน หรือกระทำการขืนใจทางเพศต่อแฟน ซึ่งเป็นบุคคลที่รู้จักกันดีเมื่อเกิดความไม่ยอมของฝ่ายใดฝ่ายหนึ่ง ในทางกฎหมายไม่มีความแตกต่างระหว่างการข่มขืนแฟน และการข่มขืนคนไม่รู้จัก แต่ในทางปฏิบัติมักจะไม่มีการแจ้งเอาความจากฝ่ายที่ถูกข่มขืน
สถานการณ์ของการข่มขืนแฟนมักจะหาข้อสรุปที่แน่นอนไม่ได้ เนื่องจากทางผู้เสียหายอยู่ในสภาวะที่ตัดสินใจไม่ได้ระหว่างการเสียหายทางร่างกายเนื่องจากการถูกข่มขืน กับการแจ้งจับแฟนของตัวเอง ซึ่งหมายถึงการสูญเสียแฟนในขณะนั้น รวมถึงการเสียชื่อเสียงต่อสังคม ผลสรุปส่วนมากจะจบลงที่ผู้เสียหายยอมไม่เอาเรื่อง ถึงแม้ว่าจะมีร่องรอยของการถูกข่มขืนอยู่ ผลนี่เองทำให้ผู้ข่มขืนมั่นใจได้ว่าสามารถข่มขืนแฟนโดยจะไม่ถูกแจ้งจับ อย่างไรก็ตามผลของการถูกแฟนข่มขืนมักจะนำไปสู่เหตุที่ต้องเลิกรากับแฟนในที่สุด
ในสหรัฐอเมริกาได้มีการให้ความรู้เกี่ยวกับเรื่อง "การป้องกันการถูกแฟนข่มขืน" รวมถึงการให้ความรู้ในการป้องกันการตั้งครรภ์ และสนับสนุนให้ผู้เสียหายไม่ยอมความต่อผู้ข่มขืน ในประเทศไทยจากผลสำรวจของ ดร.เพ็ญจันทร์ ประดับมุข-เชอร์เรอร์ คณะสังคมศาสตร์และมนุษยศาสตร์ มหาวิทยาลัยมหิดล กล่าวว่ามีร้อยละ 7 จากกลุ่มสำรวจได้ข่มขืนแฟน

**อ้างอิง**

**ดูเพิ่ม**
 การข่มขืน- การใช้ความรุนแรงกับแฟน

**แหล่งข้อมูลอื่น**
  ความรุนแรงในครอบครัว date=2018-03-05  จาก ศูนย์บริการข้อมูล สสส.-  มูลนิธิศูนย์พิทักษ์สิทธิเด็ก เบอร์โทร 0-2412-1196-  ศูนย์ช่วยเหลือสังคม date=2018-02-10  สายด่วน 1300
หมวดหมู่:ความรุนแรง
หมวดหมู่:อาชญากรรม
หมวดหมู่:การข่มขืนกระทำชำเรา
ยานยนต์

ไฟล์:I-80_Eastshore_Fwy.jpg|right|thumb| สหรัฐอเมริกามีอัตราการเป็นเจ้าของรถยนต์ต่อหัวสูงที่สุดในโลก โดยมีรถยนต์ที่ใช้งานมากกว่า 500 คันต่อประชากร 1,000 คนในปี 2016
ไฟล์:Yangzhou-WenchangLu-electric-bicycles-3278.jpg|thumb| จักรยานไฟฟ้าจอดอยู่บนถนนสายหลักของเมืองหยางโจว ถนนเหวินชางลู่ จักรยานเป็นรูปแบบการขนส่งที่พบเห็นได้ทั่วไปในเมืองนี้ โดยในบางพื้นที่เกือบจะมีจำนวนมากกว่าจักรยานปกติ
ไฟล์:Triumph_Bonneville_T100_Black.jpg|thumb| จักรยานยนต์จากผู้ผลิตสัญชาติอังกฤษ
ยานยนต์ (Motor vehicle, motorized vehicle, automotive vehicle, automobile) หรือ ยานพาหนะบนท้องถนน (Road vehicle) เป็นยานพาหนะทางบกที่ขับเคลื่อนด้วยตัวเอง โดยทั่วไปมีล้อ ไม่วิ่งบนราง (เช่น รถไฟ หรือรถราง) ไม่สามารถบินได้ (เช่น เครื่องบิน หรือ เฮลิคอปเตอร์) ไม่สามารถลอยน้ำได้ (เช่น เรือ) และใช้สำหรับบรรทุกบุคคลหรือสินค้า
ระบบขับเคลื่อนของยานพาหนะขับเคลื่อนโดยเครื่องยนต์หรือมอเตอร์ ซึ่งโดยปกติแล้วจะเป็นเครื่องยนต์สันดาปภายในที่จะใช้น้ำมันเบนซิน/ดีเซล หรือมอเตอร์ลากจูงไฟฟ้า หรือทั้งสองอย่างรวมกัน เช่น ในยานยนต์ไฟฟ้าไฮบริด และปลั๊กอินไฮบริด เพื่อวัตถุประสงค์ทางกฎหมาย ยานยนต์มักถูกจัดอยู่ในประเภทของยานพาหนะหลายประเภท เช่น รถยนต์ รถประจำทาง จักรยานยนต์ ยานออฟโรด รถบรรทุกขนาดเบา และรถบรรทุกขนาดทั่วไป การจำแนกประเภทเหล่านี้อาจแตกต่างกันไปตามประมวลกฎหมายของแต่ละประเทศ โดยมีมาตรฐาน ISO 3833:1977 เป็นมาตรฐานสำหรับประเภทของยานยนต์ คำศัพท์ และคำจำกัดความ โดยปกติแล้ว เพื่อหลีกเลี่ยงการกำหนดให้ผู้พิการต้องมีใบอนุญาตขับขี่ หรือต้องมีป้ายทะเบียนและประกันภัย กฎหมายจึงยกเว้นให้รถเข็นไฟฟ้าไม่ถือเป็นยานยนต์โดยเฉพาะ
มีการใช้งานยานยนต์ทั่วโลกมากกว่าหนึ่งพันล้านคัน ไม่นับรวมยานออฟโรดและเครื่องจักรกลหนักในงานก่อสร้าง สำนักพิมพ์วาร์ดส์ของสหรัฐอเมริกา ประมาณการว่าในปี 2019 จะมียานยนต์ที่ใช้งานทั่วโลกทั้งหมด  1.4 พันล้านคัน
อัตราการเป็นเจ้าของยานยนต์ทั่วโลกต่อหัว ในปี 2010 อยู่ที่ 148 คันที่ใช้งานต่อประชากร 1,000 คน ประเทศจีนมีกลุ่มยานยนต์ที่ใหญ่ที่สุดในโลก โดยมียานยนต์ที่จดทะเบียนทั้งหมด 322 ล้านคัน ณ สิ้นเดือนกันยายน 2018 สหรัฐอเมริกามีเจ้าของรถยนต์ต่อหัวสูงที่สุดในโลก โดยมีรถยนต์ 832 คันที่ใช้งานต่อประชากร 1,000 คนในปี 2016 นอกจากนี้ ประเทศจีนยังกลายเป็นตลาดรถยนต์ใหม่ที่ใหญ่ที่สุดในโลกในปี 2009 ในปี 2022 มีการผลิตรถยนต์และรถเพื่อการพาณิชย์รวม 85 ล้านคัน นำโดยประเทศจีนซึ่งผลิตรถยนต์รวม 27 ล้านคัน

**อ้างอิง**

**แหล่งข้อมูลอื่น ==
คาร์ดินัล

คาร์ดินัล อาจหมายถึง- พระคาร์ดินัล เป็นสมณศักดิ์ชั้นสูง รองจากพระสันตะปาปา- นกคาร์ดินัล นกชนิดหนึ่งมีสีแดง- สีคาร์ดินัล ลักษณะของสีแดงชนิดหนึ่ง
กรุ๊ป

กรุ๊ป หรือ กรุป (group) สามารถหมายถึงได้หลายอย่าง- กรุป ในทางคณิตศาสตร์ คือ เซตกับการดำเนินการทวิภาค เช่น การคูณหรือการบวก- กรุปในทางดาราศาสตร์ หมายถึงกลุ่มของกาแล็กซีที่อยู่ใกล้กัน- กรุปในอินเทอร์เน็ต หมายถึงกลุ่มของผู้ที่มีความสนใจเดียวกัน ร่วมกันจัดสร้างเว็บไซต์ขึ้นมาแลกเปลี่ยนข่าวสาร เช่น กูเกิลกรุ๊ป ยาฮูกรุ๊ป เอ็มเอสเอ็นกรุ๊ป